ડીસેમ્બર અહીંની વર્ષારુતુની શરુઆત છે. જુન સુધીમાં નદીનું પાણી હાલની સપાટી કરતા ૫૦-૬૦ ફુટ ઉંચુ આવી જાય – એટલે હોટેલ એટલી ઉંચી, વાંસના માંચડા પર બનાવેલી હતી. જમીનથી ૬૦ ફુટ ઉંચે ૭ કી.મી. લાંબો એક રસ્તો બનાવેલો, જે નદી કીનારે અને જંગલમાંથી પસાર થતો હતો – જે અમે સૌ પહેલા ગોલ્ફકાર મા ફરવા ગયા. સૌથી પહેલું પ્રાણી જગતનું સભ્ય જોયું – વાંદરાઓ! નાના-નાના પુષ્કળ વાંદરાઓ ચારે બાજુ હતા. જ્યારે એક પ્રીયાના માથા પર ચડી ગયું ત્યારે વેદને બહુ માંઠુ લાગ્યુ! અને પક્ષીઓનો તો કોઈ પાર જ નહી! જાત જાતના અને કદના પક્ષીઓ ચારે બાજુ કલરવ કરતા હતા. ગરમી અપેક્ષા કરતા ઘણી ઓછી – આશરે ૩૨C જેટલી હતી.